ddrg/super_eurlex huggingface dataset:
Euroopan unionin toiminnasta tehdyn sopimuksen, konsolidoitu toisinto - TOINEN OSA: SYRJINTÄKIELTO JA UNIONIN KANSALAISUUS - 20 artikla (aiempi EY-sopimuksen 17 artikla)



Virallinen lehti nro 115 , 09/05/2008 s. 0056 - 0056



20 artikla (aiempi EY-sopimuksen 17 artikla) 1. Otetaan käyttöön unionin kansalaisuus. Unionin kansalainen on jokainen, jolla on jonkin jäsenvaltion kansalaisuus. Unionin kansalaisuus täydentää, mutta ei korvaa jäsenvaltion kansalaisuutta. 2. Unionin kansalaisella on perussopimuksissa määrätyt oikeudet ja velvollisuudet. Hänellä on muun muassa: a) oikeus liikkua ja oleskella vapaasti jäsenvaltioiden alueella; b) äänioikeus ja vaalikelpoisuus Euroopan parlamentin vaaleissa ja kunnallisvaaleissa siinä jäsenvaltiossa, jossa hän asuu, samoin edellytyksin kuin tämän valtion kansalaisilla; c) ollessaan sellaisen kolmannen maan alueella, jossa jäsenvaltiolla, jonka kansalainen hän on, ei ole edustusta, oikeus saada minkä tahansa jäsenvaltion diplomaatti- ja konsuliviranomaisilta suojelua samoin edellytyksin kuin tämän valtion kansalaisilla; d) oikeus vedota Euroopan parlamenttiin ja kääntyä Euroopan oikeusasiamiehen, unionin toimielinten ja neuvoa-antavien elinten puoleen jollakin perussopimusten kielellä ja saada vastaus samalla kielellä. Näitä oikeuksia käytetään perussopimuksissa ja niiden soveltamiseksi hyväksytyissä toimenpiteissä määritellyin edellytyksin ja rajoituksin. --------------------------------------------------
Euroopan unionin toiminnasta tehdyn sopimuksen, konsolidoitu toisinto - KUUDES OSA: TOIMIELINJÄRJESTELMÄÄ JA VARAINHOITOA KOSKEVAT MÄÄRÄYKSET - I OSASTO: INSTITUTIONAALISET MÄÄRÄYKSET - 1 luku: Toimielimet - 5 jakso: Euroopan unionin tuomioistuin - 260 artikla (aiempi EY-sopimuksen 228 artikla)



Virallinen lehti nro 115 , 09/05/2008 s. 0161 - 0161



260 artikla (aiempi EY-sopimuksen 228 artikla) 1. Jos Euroopan unionin tuomioistuin toteaa, että jäsenvaltio on jättänyt täyttämättä sille perussopimusten mukaan kuuluvan velvollisuuden, jäsenvaltion on toteutettava tuomioistuimen tuomion täytäntöön panemiseksi tarvittavat toimenpiteet. 2. Jos komissio katsoo, ettei asianomainen jäsenvaltio ole toteuttanut tuomioistuimen tuomion täytäntöönpanemiseksi tarvittavia toimenpiteitä, komissio voi saattaa asian Euroopan unionin tuomioistuimen käsiteltäväksi varattuaan ensin tälle valtiolle tilaisuuden esittää huomautuksensa. Komissio ilmoittaa samalla sen olosuhteisiin nähden soveltuvaksi katsomansa kiinteämääräisen hyvityksen tai uhkasakon määrän, joka tämän jäsenvaltion olisi sen käsityksen mukaan suoritettava. Jos tuomioistuin toteaa, että jäsenvaltio, jota asia koskee, ei ole noudattanut sen tuomiota, se voi määrätä jäsenvaltion suorittamaan kiinteämääräisen hyvityksen tai uhkasakon. Tämä menettely ei rajoita 259 artiklan soveltamista. 3. Kun komissio saattaa Euroopan unionin tuomioistuimen käsiteltäväksi asian 258 artiklan nojalla katsoessaan, että asianomainen jäsenvaltio on jättänyt täyttämättä velvollisuutensa ilmoittaa toimenpiteistä, joilla lainsäätämisjärjestystä noudattaen annettu direktiivi saatetaan osaksi kansallista lainsäädäntöä, komissio voi, jos se katsoo tämän aiheelliseksi, ilmoittaa samalla sen olosuhteisiin nähden soveltuvaksi katsomansa kiinteämääräisen hyvityksen tai uhkasakon määrän, joka tämän jäsenvaltion olisi sen käsityksen mukaan suoritettava. Jos tuomioistuin toteaa, ettei velvollisuutta ole täytetty, se voi määrätä asianomaisen jäsenvaltion suorittamaan kiinteämääräisen hyvityksen tai uhkasakon komission ilmoittaman määrän rajoissa. Suoritus on maksettava tuomioistuimen tuomiossa määrättynä ajankohtana. --------------------------------------------------
Euroopan unionin toiminnasta tehdyn sopimuksen, konsolidoitu toisinto - KUUDES OSA: TOIMIELINJÄRJESTELMÄÄ JA VARAINHOITOA KOSKEVAT MÄÄRÄYKSET - I OSASTO: INSTITUTIONAALISET MÄÄRÄYKSET - 1 luku: Toimielimet - 5 jakso: Euroopan unionin tuomioistuin - 267 artikla (aiempi EY-sopimuksen 234 artikla)



Virallinen lehti nro 115 , 09/05/2008 s. 0164 - 0164



267 artikla (aiempi EY-sopimuksen 234 artikla) Euroopan unionin tuomioistuimella on toimivalta antaa ennakkoratkaisu: a) perussopimusten tulkinnasta; b) unionin toimielimen, elimen tai laitoksen säädöksen pätevyydestä ja tulkinnasta. Jos tällainen kysymys tulee esille jäsenvaltion tuomioistuimessa, tämä tuomioistuin voi, jos se katsoo, että kysymys on ratkaistava, jotta se voi antaa päätöksen, pyytää Euroopan unionin tuomioistuinta ratkaisemaan sen. Jos tällainen kysymys tulee esille sellaisessa kansallisessa tuomioistuimessa käsiteltävänä olevassa asiassa, jonka päätöksiin ei kansallisen lainsäädännön mukaan saa hakea muutosta, tämän tuomioistuimen on saatettava kysymys Euroopan unionin tuomioistuimen käsiteltäväksi. Jos tällainen kysymys tulee esille kansallisessa tuomioistuimessa käsiteltävänä olevassa asiassa, joka koskee pidätettyä henkilöä, Euroopan unionin tuomioistuin tekee ratkaisunsa mahdollisimman pian. --------------------------------------------------
5.

Poiketen siitä, mitä Euroopan unionista tehdyn sopimuksen 52 artiklassa ja tämän artiklan 1–4 kohdassa määrätään, noudatetaan seuraavaa: a) perussopimuksia ei sovelleta Färsaariin; b) perussopimuksia ei sovelleta Ison-Britannian ja Pohjois-Irlannin yhdistyneen kuningaskunnan suvereniteettiin kuuluviin Akrotirin ja Dhekelian tukikohta-alueisiin Kyproksessa, paitsi siltä osin kuin on tarpeen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista Euroopan unioniin tehtyyn asiakirjaan liitetyssä, Ison-Britannian ja Pohjois-Irlannin yhdistyneen kuningaskunnan suvereniteettiin kuuluvia tukikohta-alueita Kyproksessa koskevassa pöytäkirjassa tarkoitetun järjestelyn täytäntöönpanon varmistamiseksi ja kyseisen pöytäkirjan ehtojen mukaisesti; c) perussopimusten määräyksiä sovelletaan Kanaalisaariin ja Mansaareen vain siltä osin kuin uusien jäsenvaltioiden liittymisestä Euroopan talousyhteisöön ja Euroopan atomienergiayhteisöön 22 päivänä tammikuuta 1972 allekirjoitetussa sopimuksessa tarkoitetun mainittuja saaria koskevan sääntelyn toteuttamisen turvaamiseksi on tarpeen.
FI Euroopan unionin virallinen lehti C 202/163

266 artikla

(aiempi EY-sopimuksen 233 artikla)

Toimielimen, elimen tai laitoksen, jonka säädös on julistettu mitättömäksi tai jonka laiminlyönti on julistettu perussopimusten vastaiseksi, on toteutettava Euroopan unionin tuomioistuimen tuomion täytäntöön panemiseksi tarvittavat toimenpiteet.

Tämä velvollisuus ei vaikuta 340 artiklan toisen kohdan soveltamisesta johtuviin velvollisuuksiin.
FI Euroopan unionin virallinen lehti C 202/167

282 artikla

1. Euroopan keskuspankki ja kansalliset keskuspankit muodostavat Euroopan keskuspankkijärjestelmän, jäljempänä 'EKPJ'. Euroopan keskuspankki ja niiden jäsenvaltioiden kansalliset keskuspankit, joiden rahayksikkö on euro ja jotka muodostavat eurojärjestelmän, harjoittavat unionin rahapolitiikkaa.

2. Euroopan keskuspankin päätöksentekoelimet johtavat EKPJ:ää. EKPJ:n ensisijaisena tavoitteena on pitää yllä hintatason vakautta. Se antaa mainitun tavoitteen saavuttamista rajoittamatta tukensa unionin yleiselle talouspolitiikalle myötävaikuttaakseen unionin tavoitteiden saavuttamiseen.

3. Euroopan keskuspankki on oikeushenkilö. Sillä on yksinoikeus antaa lupa euron liikkeeseen laskemiseen. Euroopan keskuspankki on riippumaton käyttäessään valtuuksiaan ja huolehtiessaan varainhoidostaan. Unionin toimielimet, elimet ja laitokset sekä jäsenvaltioiden hallitukset kunnioittavat tätä riippumattomuutta.

4. Euroopan keskuspankki hyväksyy tehtäviensä toteuttamisen edellyttämät toimenpiteet 127–133 ja 138 artiklan mukaisesti sekä EKPJ:n ja EKP:n perussäännössä määrätyin edellytyksin. Mainittujen artiklojen mukaisesti ne jäsenvaltiot, joiden rahayksikkö ei ole euro, sekä näiden jäsenvaltioiden keskuspankit säilyttävät oman toimivaltansa rahapolitiikan alalla.

5. Euroopan keskuspankkia kuullaan sen toimivaltuuksiin kuuluvilla aloilla kaikista esityksistä unionin säädöksiksi sekä esityksistä kansallisen tason sääntelyksi, ja se voi antaa lausuntoja.
Sopimus Euroopan yhteisöjen yhteisen neuvoston ja yhteisen komission perustamisesta - Pöytäkirja Euroopan yhteisöjen erioikeuksista ja vapauksista - V luku - Euroopan yhteisöjen virkamiehet ja muu henkilöstö - 12 artikla



Virallinen lehti nro L 152 , 13/07/1967 s. 0014



Sopimus Euroopan yhteisöjen yhteisen neuvoston ja yhteisen komission perustamisesta - Pöytäkirja Euroopan yhteisöjen erioikeuksista ja vapauksista - V luku - Euroopan yhteisöjen virkamiehet ja muu henkilöstö - 12 artikla Yhteisöjen virkamiehillä ja muulla henkilöstöllä on kansallisuudestaan riippumatta jokaisen jäsenvaltion alueella seuraavat erioikeudet ja vapaudet: a) lainkäytöllinen koskemattomuus heidän virallisessa ominaisuudessaan suorittamiensa toimien osalta mukaan lukien heidän suulliset lausumansa sekä kirjalliset esityksensä jollei sellaisissa perustamissopimusten määräyksissä jotka toisaalta koskevat virkamiesten ja muun henkilöstön vastuuta yhteisöjä kohtaan ja toisaalta tuomioistuimen toimivaltaa yhteisöjen ja niiden virkamiesten ja muun henkilöstön välisissä riidoissa toisin määrätä. Tämä koskemattomuus jatkuu heidän tehtäviensä päättymisen jälkeenkin; b) maahanmuuttoa koskevat rajoitukset tai ulkomaalaisten rekisteröintiä koskevat muodollisuudet eivät koske heitä heidän puolisoitaan eikä heidän huollettavanaan olevia perheenjäseniään; c) valuutta- ja valuutanvaihtosääntelyssä samat helpotukset jotka tavallisesti myönnetään kansainvälisten järjestöjen virkamiehille; d) oikeus tuoda maahan tullitta huonekalunsa ja henkilökohtainen käyttöomaisuutensa kun he ensimmäisen kerran ryhtyvät hoitamaan tehtäviään kyseisessä maassa ja heillä on oikeus viedä uudelleen nämä huonekalut ja tämä omaisuus tullitta virkatehtävien päättyessä jollei sen valtion hallitus jossa tätä oikeutta käytetään aseta tuonnille tai viennille tarpeellisiksi katsomiaan ehtoja; e) oikeus tuoda maahan tullitta henkilökohtaiseen käyttöönsä auto jonka he ovat hankkineet kyseisen maan sisämarkkinoita koskevin ehdoin joko siinä maassa jossa he ovat viimeksi asuneet tai maassa jonka kansalaisia he ovat sekä viedä se uudelleen tullitta jollei kyseisen valtion hallitus aseta tuonnille tai viennille tarpeellisiksi katsomiaan ehtoja;
Sopimus Euroopan yhteisöjen yhteisen neuvoston ja yhteisen komission perustamisesta - Pöytäkirja Euroopan yhteisöjen erioikeuksista ja vapauksista - V luku - Euroopan yhteisöjen virkamiehet ja muu henkilöstö - 13 artikla



Virallinen lehti nro L 152 , 13/07/1967 s. 0015



Sopimus Euroopan yhteisöjen yhteisen neuvoston ja yhteisen komission perustamisesta - Pöytäkirja Euroopan yhteisöjen erioikeuksista ja vapauksista - V luku - Euroopan yhteisöjen virkamiehet ja muu henkilöstö - 13 artikla Niillä edellytyksin ja noudattaen sitä menettelyä jotka neuvosto komission ehdotuksesta vahvistaa yhteisöjen virkamiehet ja muu henkilöstö ovat velvollisia maksamaan yhteisöille veroa yhteisöjen heille maksamista palkoista ja palkkioista. He eivät maksa kansallista veroa yhteisöjen maksamista palkoista ja palkkioista.
Sopimus Euroopan yhteisöjen yhteisen neuvoston ja yhteisen komission perustamisesta - Pöytäkirja Euroopan yhteisöjen erioikeuksista ja vapauksista - V luku - Euroopan yhteisöjen virkamiehet ja muu henkilöstö - 14 artikla



Virallinen lehti nro L 152 , 13/07/1967 s. 0015



Sopimus Euroopan yhteisöjen yhteisen neuvoston ja yhteisen komission perustamisesta - Pöytäkirja Euroopan yhteisöjen erioikeuksista ja vapauksista - V luku - Euroopan yhteisöjen virkamiehet ja muu henkilöstö - 14 artikla Sovellettaessa tuloverotusta varallisuusverotusta ja perintöverotusta sekä kaksinkertaisen verotuksen välttämiseksi yhteisöjen jäsenvaltioiden välillä tehtyjä yleissopimuksia yhteisöjen niiden virkamiesten ja sen muun henkilöstön kotipaikan jotka hoitaakseen tehtäväänsä yhteisöjen palveluksessa muuttavat asumaan muun jäsenvaltion alueelle kuin siihen jäsenvaltioon jossa heidän verotuksellinen kotipaikkansa oli heidän ryhtyessä hoitamaan tehtäviään yhteisöissä katsotaan sekä maassa jossa he tosiasiallisesti asuvat että maassa jossa heillä on verotuksellinen kotipaikka olevan edelleen viimeksi mainitussa maassa jos se on yhteisöjen jäsenvaltio. Tätä määräystä sovelletaan myös puolisoon jos tämä ei harjoita omaa ansiotoimintaa sekä tässä artiklassa tarkoitettujen henkilöiden huollettavina oleviin lapsiin. Edellisessä kohdassa tarkoitetuille henkilöille kuuluva irtain omaisuus joka sijaitsee siinä maassa jossa nämä henkilöt oleskelevat on vapautettu perintöverosta kyseisessä maassa; määrättäessä perintöveroa tällaisen omaisuuden katsotaan olevan jäsenvaltiossa jossa kyseisillä henkilöillä on verotuksellinen kotipaikka jollei kolmansien maiden oikeuksista ja kaksinkertaista verotusta koskevien kansainvälisten yleissopimusten määräysten soveltamisesta mahdollisesti muuta johdu. Tämän artiklan määräyksiä sovellettaessa ei oteta huomioon sellaista kotipaikkaa joka on hankittu ainoastaan tehtävien hoitamiseksi muiden kansainvälisten järjestöjen palveluksessa.
11965F/PRO/PRI/15

Sopimus Euroopan yhteisöjen yhteisen neuvoston ja yhteisen komission perustamisesta - Pöytäkirja Euroopan yhteisöjen erioikeuksista ja vapauksista - V luku - Euroopan yhteisöjen virkamiehet ja muu henkilöstö - 15 artikla



Virallinen lehti nro L 152 , 13/07/1967 s. 0015
Sopimus Euroopan yhteisöjen yhteisen neuvoston ja yhteisen komission perustamisesta - V luku - Yleiset määräykset ja loppumääräykset - 39 artikla



Virallinen lehti nro 152 , 13/07/1967 s. 0002



Sopimus Euroopan yhteisöjen yhteisen neuvoston ja yhteisen komission perustamisesta - V luku - Yleiset määräykset ja loppumääräykset - 39 artikla Tämä sopimus joka on laadittu yhtenä kappaleena hollannin italian ranskan ja saksan kielellä kaikkien neljän tekstin ollessa yhtä todistusvoimaiset talletetaan Italian tasavallan hallituksen arkistoon ja tämä hallitus toimittaa oikeaksi todistetun jäljennöksen siitä muiden allekirjoittajavaltioiden hallituksille. TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen. Tehty Brysselissä kahdeksantena päivänä huhtikuuta vuonna tuhatyhdeksänsataakuusikymmentäviisi. Pour Sa Majesté le Roi des Belges Voor Zijne Majesteit de Koning de Belgen Paul Henri SPAAK Für den Präsidenten der Bundesrepublik Deutschland Kurt SCHMÜCKER Pour le Président de la République française Maurice COUVE DE MURVILLE Per il Presidente della Repubblica italiana Amintore FANFANI Pour Son Altesse Royale le Grand-Duc de Luxembourg Pierre WERNER Voor Hare Majesteit de Koningin der Nederlanden J. M. A. H. LUNS
Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Liite X - Luettelo, josta määrätään liittymisasiakirjan 150 artiklassa - IV. Euratom



Virallinen lehti nro L 073 , 27/03/1972 s. 0151



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Liite X (1) - Luettelo, josta määrätään liittymisasiakirjan 150 artiklassa - IV. Euratom (1) Tämän liitteen tekstin osalta katso EYVL N:o L 73, 27.3.1972, s. 137, 148 ja 151. Liitteessä esiintyvät Norjan kuningaskuntaa koskevat viittaukset, määräajat ja päivämäärät ovat rauenneet mukautuspäätöksen 34 artiklan nojalla.
11972B/AFI/PCD/ADP

Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Päätösasiakirja - Ennen liittymistä tehtävien tiettyjen päätösten ja toteutettavien muiden toimenpiteiden antamismenettely



Virallinen lehti nro L 073 , 27/01/1972 s. 0203
Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - I osasto - Tavaroiden vapaa liikkuvuus - 1 luku - Tariffeja koskevat määräykset - 39 artikla



Virallinen lehti nro L 073 , 27/03/1972 s. 0022



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - I osasto - Tavaroiden vapaa liikkuvuus - 1 luku - Tariffeja koskevat määräykset - 39 artikla Yhteisen tullitariffin ja EHTY:n yhdenmukaistetun tariffin asteittaista käyttöönottamista varten uudet jäsenvaltiot muuttavat kolmansiin maihin sovellettavia tullitariffejaan seuraavasti: a) nimikkeisiin, joiden osalta perustullit ovat enintään 15 prosenttia korkeammat tai alhaisemmat kuin yhteisen tullitariffin tai EHTY:n yhdenmukaistetun tariffin tullit, sovelletaan jälkimmäisiä tulleja 1 päivästä tammikuuta 1974 alkaen, b) muissa tapauksissa jokainen uusi jäsenvaltio soveltaa kyseisestä päivämäärästä lähtien tullia, joka pienentää perustullin ja yhteisen tullitariffin tai EHTY:n yhdenmukaistetun tariffin tullin välistä eroa 40 prosenttia. Eroa pienennetään uudestaan 20 prosenttia 1 päivänä tammikuuta 1975 ja 1 päivänä tammikuuta 1976. Uudet jäsenvaltiot soveltavat yhteistä tullitariffia ja EHTY:n yhdenmukaistettua tariffia kokonaisuudessaan 1 päivästä heinäkuuta 1977 alkaen. 2. Jos joitain yhteisen tullitariffin tulleista muutetaan tai jätetään kantamatta, uudet jäsenvaltiot muuttavat tullejaan tai jättävät ne kantamatta samanaikaisesti 1 päivästä tammikuuta 1974 siinä suhteessa, joka seuraa 1 kohdan täytäntöönpanosta. 3. Uudet jäsenvaltiot soveltavat yhteistä tullitariffia tämän asiakirjan liitteessä III lueteltujen tuotteiden osalta 1 päivästä tammikuuta 1974 alkaen. 4. Uudet jäsenvaltiot soveltavat liittymisajankohdasta alkaen yhteisen tullitariffin nimikkeistöä. Tanska ja Yhdistynyt kuningaskunta saavat kuitenkin luvan lykätä soveltamista 1 päivään tammikuuta 1974 asti. (1) (1) 4 kohdan ensimmäinen alakohta sellaisena kuin se on muutettuna mukautuspäätöksen 17 artiklalla. Uudet jäsenvaltiot voivat sisällyttää tähän nimikkeistöön voimassa olevia kansallisia alajaotteluja, jotka ovat välttämättömiä, jotta niiden tullien asteittainen lähentäminen yhteisen tullitariffin tulleihin voitaisiin toteuttaa tässä asiakirjassa määrätyin edellytyksin. 5. Yhteisen tullitariffin asteittaisen käyttöönoton helpottamiseksi uusissa jäsenvaltioissa komissio vahvistaa tarvittaessa soveltamista koskevat yksityiskohtaiset säännöt, joita noudattaen uudet jäsenvaltiot muuttavat tullejaan.
Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - III osasto - Ulkosuhteet - 2 luku - Suhteet Afrikan ja Madagaskarin assosioituneisiin valtioihin ja tiettyihin Kansainyhteisöön kuuluviin kehitysmaihin - 114 artikla



Virallinen lehti nro L 073 , 27/03/1972 s. 0038



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - III osasto - Ulkosuhteet - 2 luku - Suhteet Afrikan ja Madagaskarin assosioituneisiin valtioihin ja tiettyihin Kansainyhteisöön kuuluviin kehitysmaihin - 114 artikla Euroopan talousyhteisön ja tähän yhteisöön assosioituneiden Afrikan ja Madagaskarin valtioiden välisen 29 päivänä heinäkuuta 1969 tehdyn assosiaatiosopimuksen soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen, yhteisön tukien rahoitusta ja hallintoa koskevan 29 päivänä heinäkuuta 1969 tehdyn sisäisen sopimuksen ja assosiaatiota Euroopan talousyhteisön ja Tansanian yhdistyneen tasavallan, Ugandan tasavallan ja Kenian tasavallan välillä koskevan 24 päivänä syyskuuta 1969 tehdyn sopimuksen soveltamiseksi toteutettavia toimenpiteitä ja noudatettavia menettelyjä koskevan sisäisen sopimuksen piirissä neuvoston päätöksiä tehtäessä ja Euroopan kehitysrahastokomitean lausuntoja annettaessa ainoastaan alkuperäisten jäsenvaltioiden äänet vähennetään tapauksen mukaan joko ennen liittymisajankohtaa voimassa olevien määräenemmistön laskemista koskevien äänten painotusten tai mainitun yhteisön tukien rahoitusta ja hallintoa koskevan sisäisen sopimuksen 13 artiklan 3 kohdan määräysten mukaisesti.
Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Viides osa - Tämän asiakirjan soveltamista koskevat määräykset - II osasto - Toimielinten antamien säädösten sovellettavuus - 156 artikla



Virallinen lehti nro L 073 , 27/03/1972 s. 0045



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Viides osa - Tämän asiakirjan soveltamista koskevat määräykset - II osasto - Toimielinten antamien säädösten sovellettavuus - 156 artikla Liittymisajankohtana olemassa olevat sopimukset, päätökset ja yhdenmukaistetut menettelytavat, jotka liittymisen vuoksi kuuluvat EHTY:n perustamissopimuksen 65 artiklan soveltamisalaan, on ilmoitettava komissiolle viimeistään kolmen kuukauden kuluessa liittymisestä. Ainoastaan ilmoitetut sopimukset ja päätökset jäävät tilapäisesti voimaan komission päätökseen asti.